બ્રહ્માએ કહ્યું કે, મહેરબાની કરી તમે ફરી તમારું લીંગ ગ્રહણ કરો. સતી ફરીવાર હિમાલય અને મેનકાની ગોદમાં માતા પાર્વતી તરીકે અવતરી ચુક્યા છે. શિવે કહ્યું કે, બ્રાહ્મણો મારા લીંગની અર્ચના કરે તો મારાથી આ બની શકે. બ્રાહ્મણોએ કહ્યું કે, પ્રભો ! અમારા આવા અહોભાગ્ય ક્યાંથી ? અને શિવે ફરી લીંગ ધારણ કર્યું. અને દૈત્યનો સંહારક મહાદેવ ફરીવાર પૃથ્વીની રક્ષા માટે કટિબધ્ધ બન્યો. જે સ્થળે લીંગ પડ્યું હતું એ સ્થળે બ્રાહ્મણોએ સોનાનું લીંગ બનાવી મહાદેવની આરાધના કરી. “હાટક” એટલે “સોનામાંથી નિર્મિત”. આમ, આથી ભગવાન શિવનું આ સ્વરૂપ “હાટકેશ્વર” કહેવાયું.